หุ้นปิดเช้าบวก 0.37%
SET ช่วงเช้าปิดที่ระดับ 721.33 จุด เพิ่มขึ้น 2.66 จุด(+0.37%) มูลค่าซื้อขาย 6,524.30 ล้านบาท ตลาดแกว่งแคบ
10 มี.ค. 2553

SET ช่วงเช้าปิดที่ระดับ 721.33 จุด เพิ่มขึ้น 2.66 จุด(+0.37%) มูลค่าซื้อขาย 6,524.30 ล้านบาท ตลาดแกว่งแคบ 
นักวิเคราะห์ฯเผยตลาดหุ้นไทยเช้านี้แกว่งแคบและซึมต่อ เพราะเข้าใกล้วันชุมนุมกลุ่มคนเสื้อแดง แนะนักลงทุนรอดูสถานการณ์ถือเงินสดไว้รอลงทุนหากมีเหตุการณ์ชัดเจน และกังวลอาจมีนักลงทุนบางกลุ่มมาเขย่าตลาดหุ้น โดยกรอบแนวรับที่ 716 จุด แนวรับต่อไป 710-712 จุด แนวต้าน 716 จุด
ตลาดหลักทรัพย์ปิดตลาดช่วงเช้าวันนี้ที่ระดับ 721.33 จุด เพิ่มขึ้น 2.66 จุด(+0.37%)มูลค่าการซื้อขาย 6,524.30 ล้านบาท   
การซื้อขายหุ้นช่วงเช้าวันนี้ ดัชนีหุ้นเปลี่ยนแปลงในกรอบแคบ โดยแตะจุดสูงสุดของช่วงเช้าที่ 721.43 จุด และแตะจุดต่ำสุดของช่วงเช้าที่ระดับ 716.73 จุด
นายอภิสิทธิ์ ลิมศุภนาค ผู้ช่วยผู้อำนวยการฝ่ายวิเคราะห์หลักทรัพย์ บล.บีฟิท กล่าวว่า ตลาดหุ้นไทยเช้านี้แกว่งตัวในกรอบแคบ มีการซื้อขายแบบ Side way ต่อเนื่อง และยังคงซึม จนกว่าจะมีความชัดเจนเรื่องการชุมนุมทางการเมืองว่าจะมีความ รุนแรงมากน้อยอย่างไร โดยก่อนหน้านี้ทางบล.บีฟิท ขายหุ้นเพื่อถือเงินสดเพื่อรอดูสถานการณ์ก่อนและหลังจากเหตุการณ์ชัดเจนจึงกลับมาลงทุนอีกครั้ง
"ตอนนี้แนะให้นักลงทุน wait and see สถานการณ์ตลาดหุ้น ถือเงินสดไว้ก่อน ยิ่งช่วงก่อนการชุมนุมตลาดหุ้นคงซึมๆไปก่อน และบางช่วงอาจมีการเขย่าตลาดหุ้นของนักลงทุนบางกลุ่มยิ่งน่ากังวล เราจึงแนะนำให้นักลงทุนถอยมารอดูเหตุการณ์ดีกว่าช่วงนี้”
แนวโน้มการลงทุนในช่วงบ่ายนี้ นายอภิสิทธิ์ กล่าวว่า ตลาดหุ้นไทยคงจะยังแกว่งตัวในกรอบแคบ โดยมีกรอบแนวรับที่ 716 จุด หากหลุดแนวรับแรกแนวรับต่อไปที่ 710-712 จุด แนวต้านให้ที่ 723 จุด 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่           UNIQ   มูลค่าการซื้อขาย 639.91 ล้านบาท ปิดที่   5.90 บาท ราคาไม่เปลี่ยนแปลง                   BANPU  มูลค่าการซื้อขาย 469.23 ล้านบาท ปิดที่ 582.00 บาท เพิ่มขึ้น  8.00 บาท          PTTEP  มูลค่าการซื้อขาย 452.68 ล้านบาท ปิดที่ 138.50 บาท ราคาไม่เปลี่ยนแปลง                                SCIB   มูลค่าการซื้อขาย 440.94 ล้านบาท ปิดที่  30.75 บาท เพิ่มขึ้น  0.75 บาท          ADVANC มูลค่าการซื้อขาย 343.56 ล้านบาท ปิดที่  77.25 บาท เพิ่มขึ้น  0.25 บาท